|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 15. mars 2023 |
| **Møtetid** | Kl 18.30 |
| **Møtested** | Kirkestallen, Trøgstad |

**Innkalte:** Ellen Løchen Børresen, Terje Østby,

Wenche Mysen, Toril Aas, Åshild Moen Arnesen, Liv Serina Dale.

*Forfall:* Even Enger, Sigmund Nakkim, Hanne Aksberg Krogh.

**Ord for kvelden og kaffeansvarlig: Toril**

**Sak 17/23 Godkjenning av møtebok fra forrige møte og godkjenning av innkalling til dette møte.**

Vedtak: Godkjent

**Sak 18/23 Besøk av kateket Elin.**

Elin redegjorde for den nye, nasjonale planen for kirkelig undervisning og læring som nå er på høring. Hovedpunkter fra planen:

* Satsningen på barn og unge skal videreføres, og trosopplæringen skal flettes sammen med andre aktiviteter i større grad.
* Den nye planen innlemmer barn, unge *og* voksne.
* Målgruppe: Alle døpte *og alle interesserte*.
* Koble TOL-tiltak i større grad til kirkeåret, og sammen med salmer og andre kirkemusikalske uttrykk.
* Mangfold og likeverd må styrkes, inkludering og universell utforming må være gjennomgående.
* Trosopplæring i hjemmet bør styrkes, og mer myndiggjøring av faddere.
* Skole-kirkesamarbeid bør utredes nærmere.
* Det bør være en stillingsandel på minst 50% i trosopplæringsarbeidet.
* Kompetansekrav: Ansatte i TOL bør ha minst 30 studiepoeng i pedagogikk og 30 studiepoeng i teologi. Kontinuerlige tiltak innlemmes i større grad.

Spørsmålsrunde: Hva når barna i Trøgstad og Båstad er over alderen for Småtrall? Da er det en del breddetiltak, men ikke så mye kontinuerlig. Kanskje starte noe tweensarbeid? Kanskje tenke samarbeid i Indre Østfold også når de blir større?

Det er tatt initiativ til samarbeid med «KRIK - ka du tru» om 7.klassingene, i stedet for «Fortsatt Lys Våken».

Elin viste fram års-hjulet for trosopplæringen og gikk gjennom hjulet, og barnehage/skole-kirkesamarbeid. Gledelig nyhet fra Havnås skole og badebuss-tur til kirken i forbindelse med påske, de ønsker en hel skoledag i kirken og i Kirkestallen. Den kulturelle skolesekken-opplegg «Fra hov til kirke» fungerte godt i fjor. Kanskje få i gang pilgrimsvandring når ny prest er på plass? Det er fortsatt høy oppslutning om konfirmantopplegget.

Vedtak: Menighetsrådet er glad for og takker for alt arbeidet som gjøres, og innlegget tas til orientering.

**Sak 19/23 Menighetens årsmøte.**

Menighetens årsmøte avholdes i Kirkestallen med kaffe og «årsmøtekake» torsdag 30. mars, - umiddelbart etter Fastemessen, som begynner kl. 18.00, samme sted.

* De i menighetsrådet som har anledning møter kl. 17.00 og gjør klart for årsmøtet.
* Innstilling fra gudstjenesteutvalget, som tas opp på menighetsmøtet: Den tidligere samlingsbønnen foreslås å gjøres om til veksellesing.
* Fordeling av årsmeldingen:
  + Liv Serina innleder.
  + Alle sier litt om sin melding
  + Åshild presenterer seg som daglig leder, og Ellen og Åshild legger fram kommunikasjonsdelen og kirkefagdelen fra Fellesrådet.
  + Liv Serina og Ellen avslutter med budsjett og regnskap.

Vedtak: Tas til etterfølgelse.

**Sak 20/23 Regnskapet for 2022.**

Vi legger fram regnskapet og ser på ulike fond, som vi har.

Er det mulig å slå sammen noen konti, eks 1910 og 1920 og «rydde» litt i ulike poster? Kallak-fondet er et fond som kommunen disponerer. Menigheten får 1/3, 43.000, -, usikkerhet rundt om dette er renteinntekter. Er dette midler som vi kan bruke? Lillian Ergo skal på styremøte angående dette.

Vedtak: Driftsfond 1910 og 1920 slås sammen. Disposisjonsfond 1915 og 1925 slås sammen. 1930 Bundet driftsfond Trøgstad gjelder kirketekstiler, og føres inn på samme konto som 1915 og 1925. «1900: Kontanter» skal ryddes opp i og fjernes.

**Sak 21/23 Orienteringer**

* Åshild orienterte om nytt verktøy i Den norske kirke: «Kirka vår». Det er ønskelig med lesetilgang til alle i MR. Vi jobber mer med dette når ny sokneprest og nytt menighetsråd er på plass.
* Fra Gunnlaug: Må lages et dokument mellom FR og MR om avtalen om menighetshus. AU skal ta dette opp.
* Oppklaring fra Karianne om kirkevalget og listeforslag som skal legges på nett og på kirkekontoret. Det er ikke opp til MR om det skal være supplerende liste eller ikke.
* Gudstjenesteutvalget og Fellesrådet ved Ellen.
  + - * Gudstjenesteutvalget: Gudstjenesteplanen for 2. halvår 2023 er satt, ny sokneprest var med på møtet. Gudstjenesten med barnehagen 5. mars var veldig fin.
      * Info fra fellesrådet fra sist møte: Stadfestelse av regnskapet. FR har gått med et overskudd på drift og investering. Overskuddet går til disp.fondet. Resultatet er i 0. Store investeringene er gjort på kirkene i området.
* Orientering fra Terje om barnehagen: Regnskapet ser lyst ut.
* Diverse brev og innspill ved Liv Serina
  + Vidar Sørby går ut av barnehagestyret. I forkant av MR-møtet 19. april må vi ha generalforsamling for barnehagen.

**Sak 22/23 Eventuelt.**

* + - Forespørsel om strikkekafe i Kirkestua: Renate Viken, Båstad, ønsker å bruke Kirkestua til strikkekafe, en formiddag i mnd. Forespørsel om det kunne være i samarbeid med kirken, ble godt mottatt.

Vedtak: Menigheten starter opp strikkekafe i Båstad i samarbeid med initiativtakerne.

Liv Serina Dale Åshild Moen Arnesen

Leder Referent